Hämmastavalt tegus aeg on olnud pokkeriga seonduval alal.  Maheaatomi puhkuse tõttu oleks Leibolditel nagu hiirte pidu lahti läinud PokerNewsi lehe suunamisel.  Mitte, et me poleks varem tohtinud, aga lihtsalt polnud sundust sellega nii palju tegeleda. Igatahes on olnud huvitav.  Naisteliiga sai viimaks ometi püsti pandud, sellega olen ultrarahul, sest ma olen seda asja oma peas kandnud ilmselt juba üle aasta. Kõige rohkem peavalu tekitas see, et kuidas võidelda mistahes eriturniiridele kippuvate meeste ja lätlaste vastu, sest eks algul oli ikka plaanis kohe omavahel karvupidi kokku minna, aga Triobeti naisteturniiri ebaõnnestumine paraku liiga selgelt silme ees.  Arvan, et tavaturniiride tulemuste abil saab üsna kenasti esialgse paremusjärjestuse paika ning kui finaal toimub live's, siis pole just kõige tõenäolisem, et osa mehi endale paruka pähe ja seeliku selga ajaks, et vaid sellel turniiril osaleda saaks! Samuti ei oleks saanud sellist asja minu arvates korraldada freerollina, sest tahaks siiski selles liigas näha pokkeris veidi tegusamaid naisi, kellel juba mängukogemus ja mingi isiklik bankroll (kui mängida kaasa kõik 20 turniiri ja mitte ühelgi rahadesse  jõuda, siis kulub 220$) olemas.  Ega netis ei saa muidugi kunagi välistada, et keegi pätt oma ema, õe või kallima kontolt mängima ei hakka, kuid kuna tegemist ei ole freerollidega ja ka auhindadeks on live'turniiride piletid, on sellise asja ebamõistlikkus ehk siiski piisavalt selge.  PokerStarsi poolt väljapandud Naisteliiga auhinnad on minu arust ikka väga võimsad, sest polnud mul küll ühtki garantiid pakkuda, et me kümmegi naist osalema saame. Nüüd, kui auhinnad paigas, on igatahes juba väga ärev  ja põnev, et palju meid kokku koguneb.  Ok, mind kutsutakse hommikusöögile, vahepealsetest turniiridest räägin pärastpoole (7hi-lo on hetkel tagaplaanil, aga vaikselt ikka mõetetes)